Epidémia eboly v západnej Afrike v rokoch 2013 až 2016

Epidémia eboly v západnej Afrike  v rokoch 2013 až 2016 bola epidémia eboly (presnejšie eboly vyvolanej vírusom z druhu Zaire ebolavirus), ktorá vypukla v decembri 2013 a skončila sa v roku 2016 v západnej Afrike.

Situácia na jeseň 2014

Prehľad situácie 
Počtom nakazených ide o doteraz vôbec najväčšie vypuknutie eboly. Vyvola ho konkrétne druh Ebolavirusu nazývaný Ebola virus (jediný vírus z druhu Zaire ebolavirus). Prvý výskyt choroby bol v decembri 2013 v južnej Guinei (oznámený bol WHO až v marci 2014), odtiaľ sa choroba šírila do susedných dvoch krajín a sekundárne diaľkovým cestovaním aj do niekoľkých ďalších štátov (medzi nakazených v afrických krajinách sa rátajú aj nakazené osoby neskôr evakuované z postihnutých oblastí domov do európskych krajín). Celkový prehľad je k 12. októbru 2014 takýto: 
Guinea (asi polovica územia, 1472 nahlásených nakazených, 843 z nich zomrelo), 
Sierra Leone (takmer celý štát, 3252 nahlásených nakazených, 1183 z nich zomrelo), 
Libéria (takmer celý štát, 4249 nahlásených nakazených, 2458 z nich zomrelo), 
Nigéria (oblasti Port Harcourt a Lagos, nakazených len 20 nahlásených pricestovaných osôb, 8 z nich zomrelo), 
Senegal (nakazená len 1 pricestovaná osoba, nezomrela), 
USA (nakazené len 2 osoby, z toho 1 pricestovaná, pričom táto jedna už zomrela)
Španielsko (nakazená len 1 pricestovaná osoba, nezomrela). 
K 12. októbru 2014 bolo nahlásených celkovo 8997 nakazených (z toho 5006 nakazených laboratórne potvrdených) a z týchto 8997 zomrelo 4493 osôb (čo je smrtnosť 50 %).

Symptómy choroby 
V epidémii bol k 14. septembru (teda po 9 mesiacoch trvania od vypuknutia choroby) hlásený takýto výskyt symptómov: horúčka (87 %), únava (76 %), nechutenstvo (64 %), zvracanie (67,6 %), hnačka (66 %), bolesti hlavy (53 %), bolesti brucha (44 %), bolesti svalov (39 %), bolesti kĺbov (39 %), bolesti hrude (37 %), kašeľ (30 %), ťažkosti s dýchaním (23 %), ťažkosti pri prehĺtaní (33 %), zápal spojoviek (21 %), bolesti hrdla (22 %), zmätenosť (13 %), čkanie (11 %), žltačka (10 %). Ostatné symptómy sa vyskytli u menej než 10 % pacientov, vrátane vyrážky (6 %).. O symptómoch pozri aj článok choroba vyvolaná vírusom Ebola.

Reakcie na epidémiu 
Rôzne štáty (napr. Austrália, Kanada, Čína, Kanada, Francúzsko, Kuba, Nemecko, USA, Spojené kráľovstvo, Česko) a medzinárodné organizácie darovali finančné a iné prostriedky na pomoc v boji proti epidémii. Napríklad EÚ boju proti chorobe venovala 150 miliónov EUR  a Hospodárske spoločenstvo západoafrických štátov 250 000 USD.

Referencie

Externé odkazy 
http://www.milosrdni.cz/clanky/ebola/ 
http://www.lekari-bez-hranic.cz/cz/aktuality/2014/ebola/operacni-update-09-24.php 
http://www.uvzsr.sk/index.php?option=com_content&view=article&id=2378:virusove-ochorenie-ebola-informacie-pre-cestovateov&catid=68:epidemiologia&Itemid=76 
http://www.nejm.org/doi/full/10.1056/NEJMoa1411100?query=featured_home&#t=articleBackground
http://www.cdc.gov/vhf/ebola/outbreaks/2014-west-africa/index.html
http://www.who.int/csr/disease/ebola/en/
http://www.britannica.com/EBchecked/topic/1991130/Ebola-outbreak-of-2014
http://www.ecdc.europa.eu/en/healthtopics/ebola_marburg_fevers/Pages/index.aspx
http://www.rki.de/DE/Content/InfAZ/E/Ebola/Kurzinformation_Ebola_in_Westafrika.html?nn=2370426 
http://www.bnitm.de/aktuelles/aktuelle-informationen-zu-ebola/ 
https://www.google.com/maps/d/viewer?msa=0&mid=zlY48eTMIq2I.khr_OK7MUhFY
a externé odkazy v článkoch choroba vyvolaná vírusom Ebola a Ebolavirus

Infekčné choroby
2013 v Afrike
2014 v Afrike
2015 v Afrike
2016 v Afrike
Epidémie